Държавен вестник, бр. 56, 2017 г., стр. 34

СТР.  34	
Д Ъ Р Ж А В Е Н  В Е С Т Н И К 	
БРОЙ  56
При горната фактическа обстановка се уста-
новява от правна страна следното:
Искането за продължаване на производството 
и одобряване на проект за план за регулация 
на УПИ IV-304 – за административно строител-
ство, кв. 23б, м. Люлин – 2 мр, е направено от 
заинтересовано лице по чл. 131, ал. 1 и ал. 2, 
т. 1 ЗУТ като собственик на имот с идентифи-
катор 68134.4356.304, попадащ в него, съгласно 
представените документ за собственост и скица 
от СГКК – София.
Видно от проекта за м. Люлин – 2 мр, в гра-
ници: бул. Царица Йоанна, бул. Добринова скала, 
ул. Проф. Александър Станишев и бул. Панчо 
Владигеров, изработен върху действаща към този 
момент кадастрална основа по отношение на 
проектен УПИ IV-304 – за административно стро-
ителство, е липсвала идентичност между имота 
по действащ предходен кадастрален план и имота 
по кадастрална карта, като не са представени 
доказателства, че собствеността се притежава от 
едно и също лице, поради което същият е изклю-
чен от обхвата на одобряване с т. 2 на Решение 
№ 413 по протокол № 21 от 19.07.2012 г. на СОС.
В настоящото производство са спазени ма-
териалноправните разпоредби на ЗУЗСО, ЗУТ и 
актовете по прилагането му.
Административното производство по одоб­
ряване на ПР в частта на УПИ IV-304, кв. 23б, 
е проведено, като част от производството по 
одобряване на цялостния ПРЗ на м. Люлин –  
2 мр, одобрен с Решение № 413 по протокол № 21 
от 19.07.2012 г. на СОС, попада в териториалния 
обхват на допускането за изработване на проекта, 
за него са проведени процедурите по съобщаване 
на заинтересованите лица по чл. 128, ал. 2 ЗУТ, 
проведено е обществено обсъждане, проведени 
са съгласувания и проектът е приет от ОЕСУТ.
Предвид горното доказателствата и мотивите 
за одобряване на Решение № 413 по протокол 
№ 21 от 19.07.2012 г. на СОС са неразделна част 
от доказателствата и мотивите за одобряване на 
настоящия проект за план за регулация.
С т. 2 от решението на СОС всички УПИ в 
кв. 23б са изключени от обхвата на одобряване 
поради липсата към този момент на идентичност 
между имотите по действащ предходен кадастра-
лен план и имотите по кадастрална карта и без 
доказано съгласие на собствениците на тези имоти 
и сключени договори по чл. 15, ал. 3 или 5 ЗУТ, 
съответно чл. 17, ал. 3 или 5 ЗУТ, което прави 
фактическия състав недовършен в тази си част.
Видно от представеното мотивирано предложе-
ние, се иска урегулиране на имот с идентификатор 
68134.4356.304 по границите му съгласно одобрена-
та кадастрална карта, което е допустимо предвид 
обстоятелството, че нито една от вътрешните 
граници на проектните УПИ по цялостния план 
в обхвата на кв. 23б не е одобрена. С проекта се 
предлага вътрешнорегулационните граници на 
УПИ IV-304 да съвпаднат с имотните граници на 
ПИ с идентификатор 68134.4356.304 по одобрената 
кадастрална карта, като площта на новия УПИ 
е 5331,54 кв. м. В случая предварителен договор 
не се изисква, тъй като регулацията е по имотни 
граници.
С внесения проект е налице и последният 
елемент от фактическия състав за одобряването 
на ПР на УПИ IV-304 – за административно 
строителство, кв. 23б, м. Люлин – 2 мр.
С проекта УПИ IV се отрежда за имота по 
действаща кадастрална карта – УПИ IV-304 „за 
административно строителство“, което не прави 
застрояването на УПИ IV различно от проце-
дираното в производството по одобряване на 
цялостния план.
Отреждането на УПИ IV за имота по дейст-
ващата кадастрална карта е в съответствие с 
изискването на чл. 115, ал. 1 и 2 ЗУТ.
Лицето (изход) към улица на УПИ IV-304 – за 
административно строителство, кв. 23б, се оси-
гурява по действащата улична регулация.
По действащия ОУП на СО имотите – предмет 
на плана, попадат в „Смесена многофункционална 
зона“ (Смф) съгласно приложението към чл. 3, 
ал. 2 ЗУЗСО, предвид което конкретното пред-
назначение „за административно строителство“ 
е допустимо.
Проектното решение е целесъобразно и отго-
варя на изискванията на чл. 108, ал. 5 ЗУТ.
На основание чл. 21, ал. 1, т. 11 ЗМСМА, 
чл. 129, ал. 1 ЗУТ, § 124 ПЗРЗИДЗУТ, чл. 115, 
ал. 1 и 2, чл. 15, ал. 1, изр. второ във връзка с 
чл. 134, ал. 2, т. 2 и 6 и чл. 17, ал. 1 ЗУТ, т. 2 от 
приложението към чл. 3, ал. 2 ЗУЗСО, прото-
коли на ОЕСУТ № ЕС-Г-3 от 17.01.2012 г., т. 32, 
и № ЕС-Г-46 от 12.06.2012 г., т. 13, и Решение 
№ 413 по протокол № 21 от 19.07.2012 г. на СОС 
Столичният общински съвет реши:
Одобрява проект за подробен устройствен 
план – план за регулация (ПР) на УПИ IV-304 – за 
административно строителство, кв. 23б, м. Лю-
лин – 2 мр, район „Люлин“, по сините и черве-
ните линии, цифри и текст съгласно приложения 
проект, представляващ неразделна част от плана 
за регулация на м. Люлин – 2 мр, в граници: бул. 
Царица Йоанна, бул. Добринова скала, ул. Проф. 
Александър Станишев и бул. Панчо Владигеров, 
одобрен с Решение № 413 по протокол № 21 от 
19.07.2012 г. на СОС.
С одобряване на настоящия проект планът 
за застрояване на УПИ IV-304, кв. 23б, м. Лю-
лин – 2 мр, одобрен с Решение № 413 по протокол 
№ 21 от 19.07.2012 г. на СОС, може да се прилага.
Решението и одобреният проект на подробен 
устройствен план да се публикуват на интернет 
страницата на Столичната община – Направление 
„Архитектура и градоустройство“ (sofia-agk.com), 
на основание чл. 129, ал. 5 ЗУТ.
Решението да се съобщи на заинтересуваните 
лица по реда на чл. 129, ал. 1 ЗУТ.
Решението може да бъде обжалвано по реда 
на чл. 215, ал. 4 ЗУТ пред Административния 
съд – София-град, в 30-дневен срок от съобща-
ването.
Жалбите се подават в район „Люлин“ и се 
изпращат в Административния съд – София-град, 
от отдел „Правно-нормативно обслужване“ на 
Направление „Архитектура и градоустройство“ 
на Столичната община.
Председател:  
Е. Герджиков
4822